Felipe Massa

Ankstyvoji karjera

Felipe Massa savo kartingų karjerą pradėjo būdamas 8 metų amžiaus, pirmame savo čempionate jis liko 4 vietoje. Dar 7 metus jis lenktyniavo tarptautiniuose ir savo šalies čempionatuose. 1998 m. brazilas persikėlė į Formula Chevrolet čempionatą, o Brazilijos čempionate užėmė 5 vietą. Kitais metais, laimėjęs 3 iš 10 lenktynių, jis tapo čempionu. 2000 m. jis išvyko į Europą, kur pradėjo dalyvauti Italijos Formula Renault pirmenybėse. Tais pačiais metais jis laimėjo ir Italijos, ir Europos Formula čempionatus. Turėdamas galimybę persikelti į Formula 3 čempionatą brazilas nusprendė startuoti Formula 3000, kuriame dominavo – laimėjęs 6 iš 8 lenktynių jis laimėjo čempionatą. Po tų metų jam buvo pasiūlyta išbandyti Sauber ekipos bolidą.

2002–2005 m. Sauber

Nuo 2002 iki 2005 (išskyrus 2003) lenktyniavo Sauber ekipoje. Debiutiniame sezone Massa lenktyniavo kartu su 1999 m. Formulės 3000 čempionu Nick Heidfeld. Massa įrodė, kad yra konkurencingas pilotas, tačiau padarė kelias svarbias klaidas sezono metu. Jis surinko 4 taškus, parodęs geriausią sezono rezultatą Ispanijos GP pelnydamas 5 vietą. 2003 m. sezoną Felipe praleido Ferrari ekipos gretose kaip pilotas bandytojas. 2004-ųjų sezone Massa pelnė 12 iš 34 Sauber ekipos taškų, geriausiu sezono rezultatu pasiekdamas 4 vietą Belgijos GP. 2005 m. Massa liko su Sauber, tačiau sezone pelnė tik 11 taškų.

2006 m. Ferrari

Nuo 2006 m. atstovauja Ferrari komandą. Massa debiutas komandoje buvo geras, kvalifikavęsis antroje vietoje Bahreine, Malaizijoje finišavęs penktas, nors startavo tik 21 vietoje. Pirmąjį karjeroje podiumą Massa pasiekė Niurburgringe, finišavęs trečias po Michaelio Schumacherio ir Fernando Alonso. Taip pat Felipe pasiekė greičiausią ratą Barselonos GP ir pelnė dar keturis podiumus 2006 m. sezone. Pirmoji pergalė sezone buvo pasiekta Turkijos GP metu. Savo poziciją Ferrari komandoje Massa išsaugojo po 2006 m. rugsėjo 10 žinios, jog Michaelis Schumacheris pasitrauks iš Formulės 1 po sezono pabaigos. Spalio 22 d. Felipe Massa pelnė pergalę namų GP Brazilijoje ir tapo pirmu brazilu laimėjusiu šioje trasoje po Ayrtonos Sennos 1993 m. Sezoną Massa baigė sezoną surinkęs 80 taškų trečioje vietoje po čempionu tapusio Fernando Alonso ir komandos draugo Michaelio Schumacherio. Po sezono brazilas pratesė sutartį 2007 metams.

2007 m. Ferrari

Šiame sezone Massa laimėjo Bahreino, Ispanijos ir Turkijos GP. Kanados GP metu jis buvo diskvalifikuotas už išvažiavimą iš boksų degant raudonai šviesai. Po šio įvykio jis laimėjo dar vienas lenktynes Turkijoje ir finišavo podiume šešis kartus, įskiaitant antrąją vietą jo namų GP Brazilijoje. Šiame GP jis pirmavo didžiąją dalį lenktynių, tačiau užleido poziciją komandos draugui Kimi Raikkonenui, kuriam pergalė lėmė čempiono nugalėtojo titulą. Felipe Massa baigė sezoną su 94 taškais ketvirtoje pilotų įskaitos vietoje.
2007 spalį jis pratęsė sutartį su Ferrari iki 2010 m.

2008 m. Ferrari

Pirmas sezono etapas Australijoje brazilui susiklostė sudėtingai. Kvalifikacijoje jis užėmė 4 vietą, tačiau lenktynių pradžioje pirmame posūkyje išlėkė iš trasos ir apgadino savo bolidą. Dar vėliau Massa susidūrė su D. Coulthard’u ir vėl lankėsi techninio aptarnavimo zonoje. Po kelių ratų jis pasitraukė iš lenktynių dėl techninio gedimo.
Malaizijos GP metu Massa pelnė Pole poziciją, aplenkdamas komandos draugą Raikkonen'ą. Tačiau 31-ame rate Felipe padarė klaidą, po kurios jo bolidas atsidūrė žvyre ir jis privalėjo palikti lenktynes. Pats pilotas tegia, kad tai nebuvo jo klaida.
Trečiųjų lenktynių Bahreine kvalifikacijoje jis per plauką nusileido BMW-Sauber pilotui Robert Kubicai ir užėmė antrąją vietą. Tačiau jau lenktynių starte sugebėjo pralenkti lenką ir iki pat lenktynių pabaigos išlaikyti pirmąją vietą. Tai buvo šeštoji pergalė jo karjeroje. „Be abejo, kelios pastarosios savaitės man buvo nelengvos, tačiau toks jau tas gyvenimas, tai ne pirmas kartas ir nepaskutinis. Gyvenime pasitaiko juodų dienų, man pasitaikė dvi tokios per pirmąsias dvejas lenktynes“, – po lenktynių kalbėjo brazilas. 
Penktose sezono lenktynėse Turkijoje brazilas trečią kartą iš eilės pelnė pole poziciją ir pergalę šioje trasoje. „Fantastiška, bet sunki pergalė", – po lenktynių sakė F. Massa. 
Monako GP kvalifikacijoje brazilas iškovojo pole poziciją, tačiau labai permainingomis oro sąlygomis vykusiose lenktynėse finišavo trečioje vietoje. Septintosios sezono lenktynės įvyko Kandaoje, čia, ypatingai blogose sąlygose (traso danga byrėjo į gabalėlius), Felipė sugebėjo kvalifikuotis tik šeštoje pozicijoje, ir startavo ne pačioje geriausioje vietoje. Lenktynės buvo ypač nesėkmingos… Po pirmojo apsilankymo boksuose Masa išvažiavo taip ir neįsipylęs nei lašo degalų, ir turėjo dar sykį sugryžti jau po sekančio rato, tačiau itin trumpam sustojimui. Tai jį nustūmė į, praktiškai rikiuotės galą. Tačiau vėliau, dėka savo sugebėjimų ir užsispyrimo, jis įstengė prasimuš ti net iki 4 pozicijos, bet….vėl sustojimas boksuose, kas ir vėl nepagelbėjo… Tačiau Masa nepasiduoda ir puikiai startuoja paskutiniams ratams. Gražus lenkimas ir jis jau penktas. Šioje pozicijoje Felipė ir baigė tikrai sezono įdomiausias varžybas.
Singapūro GP kvalifikacijoje iškovojo penktąją sezone pole poziciją ir užtikrintai pirmavo lenktynėse. Po Nelson Piquet Jr. avarijos trasoje pasirodžius saugos automobiliui, kaip ir daugelis pilotų, atsidarius „boksams“ sustojo pasipildyti kuro ir pasikeisti padangas. Tačiau neteisingai suveikus Ferrari komandos naudojamam šviesoforui, pajudėjo iš sustojimo su dar neatjungta kuro pildymo žarna ir ją nusitempęs praleido daugybę laiko laukdamas, kol mechanikai ją atjungs. Lenktynėse, kuriose netikėtai nugalėjo Fernando Alonso brazilas finišavo tryliktas, nepelnė nė taško ir smarkiai susikomplikavo padėtį kovoje, dėl čempiono titulo.
Japonijos GP lenktynėse startavo iš penktos vietos. Po chaotiško starto, dėl kurio kaltas buvo Lewisas Hamiltonas nusirito į rikiuotės vidurį. Netrukus gindamasis nuo brito, jį apsuko ir buvo nubaustas Drive Through (pravažiavimo pro „boksus“) bauda. Lenktynėse brazilas važiavo greitai, įveikė greičiausią ratą. Tačiau sudalyvavo kontroversiškame incidente su Sebastienu Bourdais, kuris grįždamas iš „boksų“ nepraleido brazilo ir Ferrari pilotą apsuko. Sebastienui Bourdais po lenktynių gavus baudą, Massa pakilo į septintąją vietą, pelnė 2 taškus ir atsilikimą iki čempionato lyderio Lewiso Hamiltono sumažino iki 5 taškų.
Paskutinėse Brazilijos lenktynėse brazilas užėmė pole poziciją. Iki čempionato lyderio Hamiltono jam trūko 7 taškų, tad reikėjo nugalėti, o britas turėjo finišuoti žemiau 5 vietos, kad Massa taptų čempionu. Lenktynėse nugalėti brazilui pavyko, tačiau britas sugebėjo finišuoti 5 vietoje, tad vienu tašku aplenkti brazilą čempionato įskaitoje.

2009–2013 Ferrari

Pirmose 2009 m. sezono lenktynėse Australijoje Ferrari ekipa turėjo sunkumų – Felipe Massa ir Kimi Raikkonenas nebaigė lenktynių dėl techninių priežasčių.
Antrose Formulės-1 lenktynėse, Malaizijoje, Felipe Massa vėl liko be taškų. Permainingomis sąlygomis vykusios lenktynės buvo sustabdytos dėl prasto trasos matomumo, kurį sukėlė kilęs lietus lenktynių pradžioje. Massai teko tenkintis devinta vieta, už kurią neskiriami taškai. Lenktynes laimėjo Brawn GP lenktynininkas Jensonas Buttonas. Pilotai, kurie finišavo taškų zonoje, gavo tik pusę jų, nes nebuvo įveikta 75 % distancijos. Taigi už pirmą vietą 5 taškai, 2-4; 3-3; 4-2,5; 5-2; 6-1,5; 7-1; 8-0,5. Paskutini kartą pilotai gavo tik pusę taškų 1991 metais Australijos GP. Tuomet lenktynės dėl prastų oro sąlygų buvo sustabdytos jau 14 rate.
Kiek geresnius rezultatus Felipe pradėjo rodyti antroje sezono pusėje. Monake ir Didžiojoje Britanijoje brazilas pelnė ketvirtas vietas. Vokietijoje Massa pasiekė pirmąjį finišą podiume – pelnė trečiąją vietą.
Vėliau Ferrari ekipoje iki 2013 m. sezono pabaigos geresnių rezultatų nepasiekė – 2010 ir 2011 m. jis liko šeštas, po to septintas, o 2013 m. – aštuntas bendroje įskaitoje.
2013 m. rugsėjo d. brazilas paskelbė, kad sezono pabaigoje pasitrauks iš Ferrari ekipos.

Trauma Vengrijos GP

Vengrijos GP antrojoje kvalifikacijos dalyje brazilas patyrė sunkią avariją. Važiuojant viena trasos tiesiųjų į jo šalmą atsitrenkė nuo Rubenso Barrichello bolido atitrūkusi trečioji amortizatoriaus spyruoklė. Massa po smūgio prarado sąmonę ir dideliu greičiu trenkėsi į trasą juosiančius padangų barjerus. Po avarijos jis buvo skubiai išvežtas į trasos, o vėliau ir į Budapešto gynybos ministerijos ligoninę. Lenktynėse jis nestartavo. Tą pačią dieną jam buvo skubiai atlikta operacija, nes Massa patyrė smegenų sukrėtimą ir kaukolės skilimą. Vėliau kurį laiką jis praleido vaistų sukeltoje komoje.

Williams (nuo 2014 m.)

2013 m. lapkričio 11 d. Williams paskelbė, kad F. Massa jungiasi prie jų komandos ir bus Valtteri Bottas komandos draugu.
Pirmaisiais metais 2014 m. sezone su nauja komanda brazilas pelnė du finišus ant podiumo bei dar tris finišus ketvirtoje vietoje. Iš viso surinkęs 134 taškus F. Massa liko 7-oje bendros įskaitos vietoje.
2015 m. rezultatai buvo panašūs – dvi trečiosios vietos ir šeštoji vieta bendroje įskaitoje.
2016 m. rugsėjo 1 d. Massa paskelbė, kad sezono pabaigoje pasitrauks iš Formulės 1.
2017 m. sausio 16 d. Massa grįžo į „Williams“ komandą po to, kai Valtteri Bottas prisijungė prie „Mercedes“.